Torolf Voss

Torolf Voss (født 12. november 1877 i Kristiania, død 23. november 1943 samme sted) var en norsk dirigent og komponist.Torolf Voss i Store norske leksikon.

 Familie 
Torolf Voss var sønn av lærer Johan Voss (1834–82) og Andrine Frogh Voss (1838–1909). Storebroren Olav Voss (1864–1912) var skuespiller. Broren Johan Ejnar Voss (1868–1948) ble overrettssakfører og  far til skuespiller Tore Foss (1901–1968). Torolf Voss ble i 1921 gift med skuespillerinnen Signe Indahl (1890–1965).

 Liv og virke 
Voss studerte på Musikkonservatoriet i Oslo såvel som hos kordirigent og komponist Iver Holter (1850–1941). En tid lærte han også på konservatorium i Berlin fra 1897 til 1903.  Fra 1900 til 1904 var han dirigent for Oslo Handelsstands Forening (etablert 1841) sitt orkester.  Etter ett år ved et tivoliorkester var han fra 1908 til 1929 kapellmester ved Centralteatret under teatersjef Harald Otto (1865–1928) sin regjeringstid.  Det ble høsten 1928 kjent at Voss fratrådte for å bli kapellmester ved det nye Kinodromen  som Oslo Kinematografer (etablert 1928) satte i gang.Kapellmester Voss forlater Centraltheatret i Aftenposten den 5. september 1928. Voss var musikkanmelder i Aftenposten fra 1930 til 1935, som stedfortreder for David Monrad Johansen.Aftenpostens musikkanmeldere i Aftenposten den 2. september 1935. Samme året ble han ridder av Dannebrogsordenen. Fra 1935 til sin død i 1943 var han leder for Norsk Musikforlag AS (grunnlagt 1909) som ga ut noter.Torolf Voss død i Aftenposten den 24. november 1943. Ett eksempel er kornoter til arbeidersangen Vi bygger landet i 1935.

Ellers fikk han tidvis dirigere for Filharmonisk Selskaps Orkester i Bergen og for Konsertforeningen i Stockholm.  Voss var også leder for Norsk Tonekunstnersamfund, etablert i 1912 og fra 1917 via en utbrytergruppe det som vi i dag kaller Norsk Komponistforening.Voss, Torolf i Hvem er Hvem, 1930. Voss komponerte også meget.

 Referanser 

 Eksterne lenker 



Kategori:Norske dirigenter
Kategori:Norske musikkjournalister
Kategori:Mottakere av Dannebrogordenen‎
Kategori:Personer fra Oslo